પરંતુ તેમના અંતિમ તંત્રીલેખમાં કટ્ટરવાદી હિંદુત્વ વિચારસરણી ધરાવતા લોકો અને સંસ્થા-સંગઠનો તરફથી જૂઠા સમાચારો બનાવવા તથા ફેલાવવા માટે કરવામાં આવેલ ટીકા અને મતભેદ તેમની હત્યાનું કારણ હોવાનું અત્રે ચર્ચાઈ રહ્યું છે જેની તપાસ બાદ વાસ્તવિકતા સામે આવશે. તા. પમી સપ્ટેમ્બરે જ્યારે તેઓ બેંગ્લોર ખાતે પોતાની ઓફિસથી રાજ રાજેશ્વરનગર સ્થિત પોતાના ઘરે પાછા ફરી દરવાજો ખોલી રહ્યા હતા ત્યારે જ હુમલાખોરોએ તેમના છાતીના ભાગે બે અને માથાના ભાગે એક એમ ત્રણ ગોળીઓ મારી જેના લીધે તેઓ ઘટના સ્થળે જ મૃત્યુ પામ્યા.